D Stadt Remseck am Neckar bstoht us dr segs Ortsdeil Aldenge, Hochberg, Hochdorf, Neckergreanenge, Neckerrems un Pattonville. Mit Uusnahm vum Ortsdeil Pattonville, wu bis 1993 e Sidlig vum amerikanische amerikanischi Militer gsi isch, sin die Ortsdeil ehmoligi Gmeine. Die hän glyych gheiße un au d Gränze vu dr hitige Stadtdeil sin idäntisch mit dr friejere Ortsgränze.[1] Zum Ortsdeil Aldenge ghere s Dorf Aldenge am Necker un s Gheft Sonnehof. Zum Ortsdeil Hochberg ghere s Dorf Hochberg un di abgegange Ortschaft Egenhöft. Zum Ortsdeil Hochdorf ghert s Dorf Hochdorf am Necker. Zum Ortsdeil Neckergreanenge ghert s Dorf Neckergreanenge. Zum Ortsdeil Neckarrems ghere s Dorf Neckerrems un s Gheft Remseck, derzue di abgange Ortschaft Reningen. Zum Ortsdeil Pattonville ghert r eschtli Deil vu dr Sidlig Pattonville, dr weschtli Deil ghert zue Kornweschte.[2]